tartuNLP/wikipedia-smugri-20251201 huggingface dataset:
Portugalin ralli 1987

Portugalin ralli 1987 (viralliselta nimeltään "21. Rallye de Portugal") oli rallin maailmanmestaruussarjan kilpailu kaudella 1987. Kilpailu järjestettiin 11. – 14. maaliskuuta vuonna 1987 Estorilissa. Kilpailu oli kauden kolmas ja erikoiskokeiden yhteispituus oli .
Edeltävän vuoden onnettomuuden johdosta Sintran ympäristössä olevat erikoiskokeet otettiin pois rallista, opastusta turvallisiin katselupaikkoihin kerrottiin ja erikoiskokeille asetettiin muovinauhat kertomaan paikat, joita katsojat eivät saaneet ylittää. Eräiden erikoiskokeiden sijaan Autódromo do Estoril -radalla oli kilpalähtöjä, joita FISA kutsui "super-erikoiskokeiksi".
Christina Egelund

Christina Egelund (s. 9. joulukuuta 1977 Hjørring) on tanskalainen poliitikko ja Tanskan nykyinen koulutus- ja tutkimusministeri joulukuusta 2022. Hän istui kansankäräjillä vuosina 2015–2019. Egelund aloitti poliittisen uransa Konservatiivisessa kansanpuolueessa mutta siirtyi vuonna 2010 Liberaaliin allianssiin. Vuonna 2019 hän perusti Simon Emil Ammitzbøll-Billen kanssa Fremad-puolueen, joka lakkautettiin jo seuraavana vuonna. Vuonna 2022 Egelund liittyi uuteen Moderaatit-puolueeseen.
Egelund opiskeli kielitiedettä ja kirjallisuutta Pariisin yliopistossa 2000–2003.
Alankomaiden leijonan ritarikunta

Alankomaiden leijonan ritarikunta () on alankomaalainen ritarikunta, joka on perustettu vuonna 1815 kuningas Vilhelm I:n käskystä, mikä tekee siitä maan vanhimman siviileille myönnettävän ritarikunnan. Ritarikunnan suurmestarina toimii Alankomaiden hallitseva monarkki.
Kunniamerkkiä myönnetään tunnustuksenä poikkeuksellisista ansioista sellaisilla aloilla kuten esim. taide, tekniikka ja innovatiivinen yrittäjyys. Saajan ei tarvitse olla Alankomaiden kansalainen, vaikkakin ulkomaalaisille kunnianosoitusta myönnetään harvakseltaan.
Kunniamerkkiä jaetaan kolmessa luokassa, joiden lisäksi on olemassa myös kunnialuokka, eli veli:
Marie Bjerre

Marie Bjerre (s. 6. toukokuuta 1986 Viborg) on tanskalainen Venstren poliitikko ja Tanskan nykyinen eurooppaministeri elokuusta 2024. Tätä ennen hän oli digitalisaatio- ja tasa-arvoministeri 2022–2024. Marraskuussa 2023 hänen seuraajakseen tuli Mia Wagner, mutta tämä luopui virasta jo kahden viikon jälkeen ja Bjerre palasi ministeriksi. Bjerre on istunut kansankäräjillä vuodesta 2019.
Bjerre on opiskellut oikeustiedettä Kööpenhaminan sekä Kalifornian yliopistoissa.
Five Guys

Five Guys Enterprises LLC eli Five Guys on yhdysvaltalainen pikaruokaketju, jonka päätuotteita ovat hampurilaiset, hot dogit ja ranskalaiset perunat. Ketju on perustettu vuonna 1986, ja sen pääkonttori sijaitsee Virginian Lortonissa.
Ketju aloitti franchise-toiminnan vuonna 2003. Ensimmäinen ravintola Pohjois-Amerikan ulkopuolella avattiin Isossa-Britanniassa vuonna 2013. Nykyään Five Guys -ravintoloita on yli 1 700 useissa maissa ympäri maailman.
Wenzel Hollar

Wenzel Hollar (tai Wenceslaus, tšekiksi Václav) (13. heinäkuuta 1607 Praha – 28. maaliskuuta 1677 Lontoo) oli böömiläinen etsaaja ja kuparikaivertaja, joka työskenteli enimmäkseen Englannissa.
Elämä ja ura.
Hollarin perhe joutui perikatoon kolmikymmenvuotisessa sodassa, ja nuori Hollar, jonka oli tarkoitus opiskella lakia, päätti ryhtyä taiteilijaksi. Hänen varhaisimmat säilyneet teoksensa ovat vuosilta 1625 ja 1626. Vuonna 1627 hän työskenteli Frankfurtissa Matthäus Merianin alaisuudessa. Sieltä hän siirtyi Strassburgiin ja vuonna 1633 Kölniin. Siellä hän kiinnitti kuuluisan taiteenharrastajan Thomas Howardin, Arundelin 14. jaarlin huomion, joka oli tuolloin lähettiläänä keisarillisessa hovissa. Hänen kanssaan Hollar matkusti Wieniin ja Prahaan ja saapui lopulta vuonna 1637 Englantiin, josta tuli hänen kotinsa moniksi vuosiksi. Vaikka hän asui lordi Arundelin taloudessa, hän ei ilmeisesti työskennellyt yksinomaan hänelle. Ensimmäisenä vuonna Englannissa hän valmisti lähes metrin pituisen Greenwichin näkymän. Lordi Arundel lähti Englannista vuonna 1642, ja Hollar siirtyi Yorkin herttuan palvelukseen. Hollar pakeni noin vuonna 1644 Englannin sisällissotaa lordi Arundelin seuraan Antwerpeniin, jossa hän valmisti monia tunnetuimpia teoksiaan, muun muassa kaupunki- ja merimaisemia, ja palasi Lontooseen vuonna 1652. Seuraavina vuosina julkaistiin useita kirjoja, joita hän oli kuvittanut: John Ogilbyn "Virgil and Homer", Robert Stapyltonin "Juvenal" ja William Dugdalen "Warwickshire, St Paul's and Monasticon". Lontoon vuoden 1666 suuren tulipalon jälkeen hän valmisti kuuluisia Lontoon maisemakuvia, ja kuningas lähetti hänet vuonna 1668 Tangeriin piirtämään kaupungin ja linnoitukset. Erittäin alhaisin hinnoin kirjakauppiaille työskennellyt Holler kuoli äärimmäisessä köyhyydessä. Hänet haudattiin Pyhän Margaretin kirkkoon, Westminsteriin. 
Hollarin monipuolisuus oli valtava. Hänen laattojaan on noin 2 740, ja niihin sisältyy näkymiä, muotokuvia, laivoja, uskonnollisia aiheita, heraldisia aiheita, maisemia ja asetelmia. Hänen teoksiaan on myöhemmin arvioitu erittäin korkeatasoisiksi.
Tvorchi

Tvorchi on ukrainalainen yhtye, joka perustettiin vuonna 2018. Ryhmään kuuluvat tuottaja Andri Hutsyljak ja laulaja Jeffery Augustus Kenny. Yhtye edusti Ukrainaa vuoden 2023 Eurovision laulukilpailussa kappaleella ”Heart of Steel”.
Lars Björne

Lars Björne (s. 16. joulukuuta 1944 Turku) on suomalainen professori. Hän on oikeustieteen tohtori ja Turun yliopiston roomalaisen oikeuden ja oikeushistorian emeritusprofessori.
Björne oli 1970–1976 assistenttina Åbo Akademissa. Hänet nimettiin 1979 roomalaisen oikeuden ja oikeushistorian professoriksi Turun yliopistoon. Hän on työssään käsitellyt erityisesti yksityisoikeuden ja oikeustieteen systematiikan historiaa sekä uuden ajan eurooppalaista oikeushistoriaa. Hänen väitöskirjansa aiheena olivat Turun hovioikeuden poliittiset oikeudenkäynnit maailmansotien välisenä aikana. Muita hänen töitään ovat "Deutsche Rechtssysteme im 18. und 19. Jahrhundert" (1984) ja "Den nordiska rättsvetenskapens historia" I–II (1995–1998).
Björne sai Suomen Tiedeseuran palkinnon vuonna 2001, Suomalaisen Lakimiesyhdistyksen Allan Serlachius-Särkilahti -palkinnon vuonna 2003 ja Lundin yliopiston kunniatohtorin arvon samana vuonna.
Erik Westberg

Erik Westberg (s. 1956 Tukholma) on ruotsalainen kuoronjohtaja.
Westberg opiskeli kuoronjohtoa Eric Ericsonin johdolla Tukholman kuninkaallisessa musiikkikorkeakoulussa, jossa hän suoritti 1976–1987 musiikinopettajan, kuoropedagogin, yhtyeenjohtajan ja kapellimestarin koulutusta. Westberg on johtanut muun muassa KFUM-kören i Stockholmia ja Oslon filharmonista kuoroa sekä vieraillut Ruotsin radiokuoron kuoronjohtajana. Kansainvälisesti hänet on palkattu johtamaan vierailijana Pro Coro Canadaa, Espanjan kansalliskuoroa ja São Paulon osavaltion sinfoniaorkesterin kuoroa. Vuonna 1997 Westbergillä oli Wollongongin yliopiston taiteilijaresidenssi Australiassa.
Vuosituhannen vaihteessa Westberg käynnisti projektin Körsång för fred och rättvisa, johon osallistui 8 000 kuorolaulajaa 56:ssa maassa. Sen tapahtumaa seurasi yli 500 miljoonaa television katselijaa. Westberg perusti myös Barents körcentrumin, jonka vihki käyttöön vuonna 2003 kulttuuriministeri Marita Ulvskog. Keskukseen kytkeytyivät kuorot Barents kammarkör ja Barents vokalensemble. Vuonna 2018 Westberg pääsi taiteelliseksi johtajaksi ja kuoronjohtajaksi Sveriges Ungdomsköriin (Ruotsin nuorisokuoro). Hän on perustanut Piitimen Musikhögskolans Kammarkörin (Musiikkiakatemian kamarikuoron) vuonna 1990; kuoroon kuuluu laulajia Luulajan teknillisen yliopiston musiikkiakatemian opetusohjelmista ja Framnäs folkhögskolasta. Vuonna 1993 perustettiin Westbergin johtama Erik Westbergs Vokalensemble. Näiden kahden kuoron kanssa Westberg on tehnyt kaikkiaan kymmeniä CD-julkaisuja ja kansainvälisiä kiertueita.
Westberg pääsi vuonna 2003 kuoronjohdon ja kuorolaulun professoriksi Luulajan teknillisen yliopiston musiikkiakatemiaan. Hän on saanut monia palkintoja, kuten Johannes Norrby -mitalin (1993), Föreningen Sveriges Körledaren Vuoden kuoronjohtajan tunnustuksen (1999) ja Norrbottenin maakuntavaltuuston Kunnia- ja ansiostipendin (2016). Vuonna 1992 Westberg sai ensimmäisenä kuoronjohtaja Ruotsin kuninkaallisen musiikkiakatemian kapellimestaristipendin. Vuonna 2006 hänelle myönnettiin merkittävistä panoksista ruotsalaiseen musiikkielämään Hans Majestät Konungens medalj luokassa "8:e storleken med Serafimerordens band". Vuonna 2008 hän tuli valituksi Ruotsin kuninkaallisen musiikkiakatemian jäseneksi. Westberg sai myös STINT-stipendin pedagogisista ansioistaan ja toimi Connecticutin Wesleyan Universityssa syksyllä 2009.
Lasten Eurovision laulukilpailu 2023

Lasten Eurovision laulukilpailu 2023 oli 21:s Lasten Eurovision laulukilpailu. Kilpailu järjestettiin 26. marraskuuta 2023 Nizzassa, Ranskassa. Lasten Euroviisut järjestettiin Ranskassa toista kertaa; aiemmin maa isännöi kilpailua vuonna .
EBU tiedotti 29. elokuuta 2023, että kilpailuun osallistuu 16 maata. osallistui kilpailuun ensimmäistä kertaa. palasi kilpailuun vuoden tauon jälkeen. ja puolestaan vetäytyivät kilpailusta.
Kilpailun voitti Ranskan Zoé Clauzure kappaleella "Cœur"
Tapahtumapaikka.
Lissandron voiton jälkeen vuonna vuoden 2023 kilpailu järjestettiin Ranskassa. Tämä oli toinen kerta, kun Ranska isännöi Lasten Euroviisuja.
Ranskan voiton jälkeen Ranskan delegaation johtaja Alexandra Redde-Amiel ja France Télévisionsin pääjohtaja Delphine Ernotte kertoivat, että maa haluaa isännöidä kilpailun vuonna 2023. Toisin kuin Eurovision laulukilpailussa, voittajamaa ei saa automaattisesti oikeuksia seuraavan kilpailun isännöintiin. Vuodesta lähtien jokaisen kilpailun on kuitenkin isännöinyt edellisen vuoden voittajamaa.
EBU ja France Télévisions ilmoittivat 3. huhtikuuta 2023, että kilpailu järjestetään Nizzassa. Tapahtumapaikkana toimii Palais Nikaïa.
Formaatti.
Graafinen ilme.
Vuoden 2023 kilpailu oli ensimmäinen Lasten Eurovision laulukilpailu, jonka logossa on Eurovision-sydän, jota on käytetty aikuisten kilpailussa. Päivitys paljastettiin isäntäkaupungin tiedotteen yhteydessä. Kilpailun tunnus "Heroes" () julkistettiin 10. toukokuuta 2023.
Osallistujamaat.
16 maata osallistui vuoden 2023 kilpailuun.
Muut maat.
Seuraavat maat ovat osallistuneet ennen, mutta eivät osallistu vuonna 2023:
Hasse Aro

Hasse Aro (oik. "Hans-Göran Aro"; s. 8. syyskuuta 1957 Södertälje) on ruotsinsuomalainen toimittaja ja juontaja. Hänet tunnetaan erityisesti "Efterlyst"-rikosohjelmasta, jota hän on juontanut vuosina 1991–2014 sekä uudelleen vuodesta 2018.
Yksityiselämä.
Hasse Aron vanhemmat olivat suomalaisia ja hän varttui Tumbassa. Aro ei omien sanojensa mukaan puhu kovin hyvää suomea. 
Hasse Aro on naimisissa ja hänellä on viisi lasta.
Kai Haanpää

Kai Haanpää (s. 11. helmikuuta 1964) on suomalainen entinen jalkapalloilija. Hän edusti urallaan Musan Salamaa ja FC Kuusysiä.
Håkan Eriksson

Håkan Eriksson -nimisiä henkilöitä ovat:
Josh Dasilva

Pelenda Joshua Tunga Dasilva (s. 23. lokakuuta 1998 Ilford) on englantilainen jalkapalloilija. Hänen pelipaikkansa on keskikentän keskustassa. Hän edusti viimeksi Englannin Valioliigassa pelaavaa Brentfordia.
Dasilva on Arsenalin akatemian kasvattama pelaaja, mutta pelasi Arsenalin edustusjoukkueessa vain kolme liigacupin ottelua kaudella 2017–2018. Arsenal purki hänen sopimuksensa kesäkuun lopussa 2018 ja tämän jälkeen hän teki sopimuksen Brentfordin kanssa. Hänen sopimuksensa Brentfordin kanssa ulottuu kesäkuun loppuun 2024. Dasilva pelasi kausina 2018–2021 Englannin mestaruussarjassa 89 ottelua ja teki niissä 16 maalia, joista kymmenen kaudella 2019–2020. Kauden 2020–2021 liigacupissa hän teki kaksi maalia, joista jälkimmäinen oli 1–0-voittomaali puolivälieräottelussa Newcastlea vastaan. Dasilva pelasi kolme nousukarsintaottelua keväällä 2020 mutta oli loukkaantumisen vuoksi poissa keväällä 2021 yli kymmenestä mestaruussarjaottelusta ja nousukarsinnasta, jonka voittamalla Brentford nousi Valioliigaan. Kaudella 2021–2022 Dasilva oli edelleen loukkaantumisen vuoksi sivussa helmikuun alkuun saakka ja pelasi loppukauden aikana Valioliigassa yhdeksän ottelua, joista kaksi avauskokoonpanossa; jälkimmäinen avauskokoonpanon ottelu päättyi suoraan ulosajoon jo 11. minuutilla. Kaudella 2022–2023 hän pelasi Valioliigassa 36 ottelua, joista 14 ottelua avauskokoonpanossa. Hän teki kauden aikana neljä maalia: elokuussa Leicesteriä ja Manchester Unitedia vastaan, joulukuussa West Hamia vastaan ja huhtikuussa Nottinghamia vastaan. Kaudella 2023–2024 hän kärsi hamstring-, nilkka- ja polvivammoista ja tuli vain kolmessa valioliigaottelussa vaihdosta kentälle. Polvivamma piti hänet kentiltä sivussa myös koko seuraavan kauden. Hänen sopimuksensa Brentfordin kanssa päättyi kesällä 2025.
Dasilva on pelannut Englannin alle 19-, alle 20- ja alle 21-vuotiaiden maajoukkueissa. Hän voitti alle 19-vuotiaiden Euroopan-mestaruuden 2017. Lopputurnauksessa hän tuli vaihdosta kentälle kolmessa ottelussa.
Max Zenger (säveltäjä)

Max Zenger (2. helmikuuta 1837 München – 16. marraskuuta 1911 München) oli saksalainen säveltäjä, kapellimestari ja musiikkikirjailija.
Zenger omaksui teokseensa "Wieland der Schmied" (1880/94) vaikutteita Richard Wagnerilta johtoaiheiden ja ison orkesterin käytön sekä musiikillisen jatkuvuuden muodossa. Zengerin tuotannon joukossa ovat myös muiden muassa kuoro- ja orkesteriteos "Salve regina", yksinlaulut, kamarimusiikkia, oratorio "Kain", ooppera "Ruy Blas" ja balettiooppera "Die Foscari". Zenger kirjoitti teoksen "Geschichte der Münchener Oper".
Lars Melin

Lars Melin (s. 18. heinäkuuta 1939) on ruotsalainen kielitieteilijä ja kirjailija. Hän on ruotsin kielen apulaisprofessori Tukholman yliopistossa. Hänen erikoisalaansa on kokeellinen kielentutkimus, joka keskittyy ymmärrettävyyteen, retoriikkaan ja kieleen vuorovaikutuksessa graafisen muodon ja kuvan kanssa. Hän on kirjoittanut sekä tieteellisiä että populaaritieteellisiä teoksia, osan niistä yhdessä poikansa Martin Melinin (kuollut 2021) kanssa. Lars Melinin erikoisalaa on kokeellinen kielentutkimus, jossa hyödynnetään kuvia. Hän on usein esiintynyt ruotsin kielen asiantuntijana maansa radio- ja televisio-ohjelmissa. Hän on merkittävä kielitieteen kansantajuistaja.
Melin palkittiin Ruotsin akatemian Karin Gierow -palkinnolla vuonna 2015.
Melin on arvostellut naapurimaiden kielipolitiikkaa puoltaen näiden maiden omaa väestöä. Hän on kritisoinut ruotsin kielen pakollista opetusta Suomessa ja sitä, että Norjassa pakonomaisesti yritetään pitää yllä saman kielen kahta kirjakieltä. Melinin mukaan valtaosa suomalaisista ei tarvitse ruotsin kielen taitoa ja ruotsin pakollinen opetus Suomessa tekee selkkauksen pysyväksi, samoin Norjassa saman kielen kahden kirjakielen pakonomainen ylläpitpo. Tulokset niin sanotusta pakkoruotsista ovat hänen mukaansa samaa luokkaa kuin tulokset venäjän pakollisesta opetuksesta entisissä neuvostosiirtomaissa.
Doris Hovimaa

Doris Therese Hovimaa (alk. "Holander"; 27. joulukuuta 1918 Vaasa – 9. marraskuuta 1948 Turku) oli suomalainen oopperalaulaja, joka oli äänialaltaan altto.
Hovimaa opiskeli Tyyne Hasen ja Lahja Lingon johdolla. Hän esiintyi vuodesta 1944 lähtien Suomalaisessa Oopperassa (sittemmin Suomen Kansallisooppera ja -baletti). Hän teki myös esiintymisiä musiikkielokuvissa. Hovimaa esiintyi ensimmäisen kerran Suomalaisessa Oopperassa Ulrikan roolissa Giuseppe Verdin oopperassa "Naamiohuvit" 26. maaliskuuta 1944. Hänellä oli siellä rooleja myös muun muassa "Taikahuilussa" (Mozart), "Tannhäuserissa" (Wagner), "Joutsenlampi"-baletissa (Tšaikovski), "Jevgeni Oneginissa" (Tšaikovski), "Patarouvassa" (Tšaikovski), "Boris Godunovissa" (Mussorgski), "Madama Butterflyssa" (Puccini) ja "Cavalleria rusticanassa" (Mascagni). Hovimaa esiintyi Leevi Madetojan "Juhan" esityksessä säveltäjän kuusikymmenvuotisjuhlanäytännössä ja teki vuosina 1947–1948 seitsemän esiintymistä Georges Bizet'n "Carmenin" nimiroolissa.
Viimeisen esiintymisensä Suomalaisessa Oopperassa Hovimaa teki 7. marraskuuta 1948 Prinssi Orloffskyn roolissa Johann Strauss nuoremman operetissa "Lepakko".
Hovimaa vaipui lattialle konserttilavalla ollessaan esittämässä viimeisiä numeroita Väinö Pesolan sävellystä "Metsällä" Turun sinfoniaorkesterin konsertissa Turussa tajuihinsa enää tulematta. Kuolinsyynä oli aivoverenvuoto. Hovimaa on haudattu Helsingissä Hietaniemen hautausmaalle.
Veikko K. Tähti

Veikko Kalevi Tähti (8. helmikuuta 1924 Forssa – 16. tammikuuta 2011 Turku) oli suomalainen insinööri ja yritysjohtaja, joka sai kauppaneuvoksen arvonimen. 
Tähden vanhemmat olivat työnjohtaja August Bernhard Tähti ja Ida Tähtinen ja puoliso vuodesta 1954 Eira Kyllikki Järvinen. Tähti tuli ylioppilaaksi Forssan yhteiskoulusta 1945 ja valmistui diplomi-insinööriksi Teknillisestä korkeakoulusta 1951. Hän oli Helsingin Puhelinyhdistyksen laboratorio-, käyttö-, asennus- ja suunnitteluinsinööri ja suunnitteluosaston apulaispäällikkö 1950–1957 ja Turun kaupungin puhelinlaitoksen käyttöinsinööri 1957–1977 ja johtaja 1977–1987. Hänellä oli myös useita luottamustehtäviä. Sotilasarvoltaan Tähti oli reservin kersantti. Hän sai kauppaneuvoksen arvonimen 1987.
Yeat

Yeat (oik. Noah Olivier Smith, s. 26. helmikuuta 2000 Irvine, Kalifornia, Yhdysvallat) on yhdysvaltalainen hip hop -artisti ja sanoittaja. Hän nousi tunnetuksi vuoden 2021 puolivälissä debyyttimixtape 4L:n ja debyyttistudioalbuminsa Up 2 Me julkaisemisen jälkeen, ja jälkimmäisen kappaleet, kuten "Money So Big" ja "Get Busy", saivat suosiota Tiktokissa. Vuonna 2022 hän julkaisi toisen studioalbuminsa 2 Alive ja EP:n Lyfe; molemmat projektit debytoivat Yhdysvaltain Billboard 200 -listan kymmenen parhaan joukossa. Vuonna 2023 hän julkaisi kolmannen studioalbuminsa Afterlyfe, joka debytoi sijalla neljä US Billboard 200 -listalla. Helmikuussa 2024 hän julkaisi neljännen studioalbuminsa 2093.
Diskografia.
Studioalbumit:
Mixtapet:
EP't:
S/y Toveri

S/y Toveri on vuonna 1946 perustetun joutsenolaisen meripartiolippukunnan Joutsenon Nuotioveljet ry:n omistama kahvelikuunari, jota käytetään lippukunnan koulutusaluksena.
Historia.
Toveri on rakennettu 1934 Viipurissa Käärmekallion telakalla teräskaariseksi puulaivaksi. Talvella 1949-50 alus uusittiin Mustolan telakalla ja runko tehtiin teräksestä.
Alus toimi Saimaalla Hackman &amp; Co:n puutavaran niputusyksikössä höyryalus Niputtajan parina. Tuolloin aluksen oikea nimi olikin "Niputtajan Toveri". Koska Toverissa ei ollut omaa konetta, se liikkui Niputtajan hinauksessa. Aluksen kannella oli niputuslaitteita ja kannen alla työporukan majoitustilat. Tukkinippujen teko päättyi Toverin osalta vuonna 1961, mistä alkaen alus makasi laiturissa.
Joutsenon Nuotioveljet osti Toverin keväällä 1976. Aluksi ei ollut selvää kuvaa siitä, millaisena lippukunta rupeaa alusta käyttämään. Syksyllä viriteltiin kannelle kolmen pienemmän purjeveneen mastot ja purjeet ja lähdettiin koepurjehdukselle. Kokeilun perusteella päätettiin tehdä Toverista purjelaiva.
Aluksen suunnittelu ja rakentaminen ovat edenneet rinnakkain, omin voimin ja lippukunnan muun toiminnan ohella. Entistä Toverissa on vain rautainen runko, sekin pienin muutoksin. Omin purjein laiva liikkui ensimmäisen kerran elokuussa 1978. Moottori alukseen asennettiin kesällä 1980. Sisätilat saatiin rakennettua 1982. Tämän jälkeen rakentelu on ollut pienempien yksityiskohtien kehittelyä ja huoltotöitä, suuriakin.
Kesällä 2008 Toveri osallistui Sauvossa järjestetylle meripartioleirille Satahanka XI:lle.
2010-luvulla alusta on peruskorjattu. Aluksen runko hiekkapuhallettiin ja maalattiin, sekä sähköjärjestelmä peruskorjattiin keväällä 2015. Vuonna 2016 aluksen mastot uusittiin sekä moottori peruskorjattiin.
Kesällä 2018 Toveri kävi viimeksi merellä jossa se osallistui Loviisan Rönnäsissä järjestetylle kansainväliselle meripartioleirille Satahanka XIII:lle.
Osmo Huumonen

Osmo Aarne Huumonen (20. helmikuuta 1931 Oulu – 30. tammikuuta 2003 Joroinen) oli suomalainen yritysjohtaja, joka sai kauppaneuvoksen arvonimen. 
Huumosen vanhemmat olivat tekninen johtaja Aarne Alfred Huumonen ja Alli Elisabet Mehtälä ja puoliso vuodesta 1956 lehtori Raija Liisa Helinä Nikunen. Huumonen tuli ylioppilaaksi Lahden yhteiskoulusta 1950 ja valmistui ensin Lahden kauppaopistosta 1951 ja sitten Helsingin yliopistosta maatalous- ja metsätieteiden kandidaatiksi 1956. Hän oli Valtion maitotalouskoelaitoksen voinvalmistuksen va. assistentti 1956–1957, Valtion maitotalousopiston voinvalmistuksen opettaja 1956–1957, Savo-Karjalan meijeriliiton tekninen- ja talousneuvoja Mikkelissä 1957–1959 ja Varkauden seudun Osuusmeijerin toimitusjohtaja 1959–1972 ja 1976–1991 sekä hallituksen jäsen 1959–1991. Huumonen oli myös Yhdistyneiden kansakuntien elintarvike- ja maatalousjärjestö FAO:n asiantuntija meijeriekonomistina Roomassa 1973–1976, ryhmän johtaja ja meijeriekonomian asiantuntija kansainvälisessä meijerien kehitysohjelmassa 1983 sekä asiantuntija kansainvälisissä kehitysyhteistyöprojekteissa 1977–1978 ja 1980. Hänellä oli myös useita kotimaisia asiantuntija- ja luottamustehtäviä. Sotilasarvoltaan Huumonen oli reservin yliluutnantti (1985). Hän sai kauppaneuvoksen arvonimen 1987.
Huumonen

Huumonen on muun muassa seuraavien suomalaisten henkilöiden sukunimi:
Silvo Ahtiainen

Silvo Aarni Ahtiainen (4. kesäkuuta 1935 Jääski – 8. marraskuuta 1996 Marbella Espanja) oli suomalainen yritysjohtaja, joka sai kauppaneuvoksen arvonimen. 
Ahtiaisen vanhemmat olivat maanviljelijä Viljo Ahtiainen ja emäntä Hilja Sievinen ja puoliso vuodesta 1963 Raili Sinikka Nykänen. Ahtiainen kävi Savitaipaleen keskikoulun 1952 ja valmistui merkonomiksi Lappeenrannan kauppaoppilaitoksesta 1956. Hän suoritti myös useita liikkeenjohdon kursseja. Ahtiainen oli Savitaipaleen Osuuskaupan myyjä 1955, kenttäkoulutuksessa Mäntyharjun Osuuskaupassa 1957–1958 ja SOK:n Mikkelin konttorissa 1958–1959, SOK:n Mikkelin konttorin luottotarkastaja 1959, säästökassa- ja apulaisluottotarkastaja Oulun konttorissa 1959–1960 ja Mikkelin konttorissa 1960–1961, pääkonttorin tarkastusosaston tarkastaja 1961–1964 ja tavaratalo-osaston tarkastaja 1964–1967, Sokos-tavaratalon johtaja Kemissä 1967–1969, Osuuskauppa Pohjanseudun toimitusjohtaja ja hallituksen puheenjohtaja 1970–1976, Osuuskauppa Ympyrän toimitusjohtaja ja hallituksen puheenjohtaja Haminassa 1976–1983 ja Osuuskauppa Ympäristön toimitusjohtaja ja hallituksen puheenjohtaja Kouvolassa 1983–1994. Ahtiaisella oli myös useita luottamustehtäviä. Sotilasarvoiltaan hän oli reservin vänrikki. Ahtiainen sai kauppaneuvoksen arvonimen 1988.
Ahtiainen

Ahtiainen on muun muassa seuraavien suomalaisten henkilöiden sukunimi:
Lapuan yhteiskoulu

Lapuan yhteiskoulu oli Lapualla vuosina 1904–1952 toiminut yksityinen oppikoulu. Vuosina 1914–1925 koulun yhteydessä toimi myös Lapuan maanviljelyslyseo. Koulun omisti Lapuan yhteiskoulun kannatusyhdistys. Hilja Riipinen oli koulun pitkäaikainen rehtori.
Historia.
Lapuan yhteiskoulu aloitti toimintansa 1904 viisiluokkaisena ja koulutilat sijaitsivat maanviljelijä Kalle Lagerstedtilta vuokratun asuinrakennuksen yläkerrassa. Lisätiloja saatiin sitten Lapuan kirkonkylän kansakoululta. Oma puinen koulutalo valmistui koululle vuonna 1906. Koulu laajeni 8-luokkaiseksi vuonna 1909 ja vuonna 1914 koulu sai luvan perustaa lukioluokille rinnakkaisen opintolinjan Lapuan maanviljelyslyseon nimellä. Lapuan yhteiskoulu sai ylioppilastutkinto-oikeuden 1912 ja oikeuden antaa keskikoulutodistuksia 1921.
Lapuan maanviljelyslyseo muutettiin 1924 luonnontieteellis-taloudeliseksi opintolinjaksi ja tämä opintolinja toimi vuoteen 1936 saakka. Vuonna 1951 Lapuan yhteiskoululle valmistui uusi kivinen kolmikerroksinen koulutalo. Vanha puinen koulutalo tuhoutui samana vuonna tulipalossa. Koulu siirtyi valtion haltuun kesällä 1952 ja sen toiminta jatkui Lapuan yhteislyseon nimellä. Lapuan yhteislyseo toimi vuoteen 1974 saakka jolloin peruskoulujärjestelmä otettiin käyttöön. Yhteislyseon tilalle tuli Lapuan yläaste ja Lapuan lukio. Lapuan lukioon yhdistettiin Lapuan yhteislyseon, Kiviristin yhteiskoulun ja Tiistenjoen yhteiskoulun lukioluokat ja se toimi Kiviristin yhteiskoulun entisessä koulutalossa.
Lapualla toimi myös Lapuan kunnan omistama viisiluokkainen Lapuan keskikoulu 1959–1964. Tämä koulu laajennettiin vuonna 1964 8-luokkaiseksi ja se toimi sitten Kiviristin yhteiskoulun nimellä vuoteen 1974 saakka. Uusi koulutalo valmistui koululle 1964 Suomen sodan aikaiselle Kiviristin taistelupaikalle. Lisäksi Lapuan Tiistenjoella toimi 1962–1974 Tiistenjoen yhteiskoulu.
Mette Kierkgaard

Mette Kierkgaard (s. 5. maaliskuuta 1972 Ribe) on tanskalainen Moderaattien poliitikko ja Tanskan nykyinen vanhusministeri joulukuusta 2022. Hän on istunut kansankäräjillä marraskuusta 2022.
Lars Aagaard

Lars Aagaard (s. 13. elokuuta 1967) on tanskalainen Moderaattien poliitikko ja Tanskan nykyinen ilmasto-, energia- ja huoltovarmuusministeri joulukuusta 2022.
Josef Kaizl

Josef Kaizl (1854–1901) oli tšekkiläis-itävaltalainen taloustieteilijä ja valtiomies. Hän opiskeli Prahan ja Strassburgin yliopistossa ja tuli 1883 kansantalouden professoriksi Prahan tšekkiläiseen yliopistoon. Itävallan parlamentissa ja Böömin maapäivillä hänellä oli merkittävä asema talouskysymysten tuntijana ja tšekkiläisten johtajana. Hän oli vuosina 1898–1899 finanssiministerinä Franz von Thun und Hohensteinin kabinetissa, ja lyhyellä kaudellaan hän sai aikaan muutamia tärkeitä muutoksia pankkilainsäädännön ja verotuksen alalla.
Taraneh Alidoosti

Taraneh Alidoosti (, s. 12. tammikuuta 1984) on iranilainen näyttelijä, joka tunnetaan muun muassa pääosastaan elokuvassa "The Salesman", joka voitti parhaan vieraskielisen elokuvan Oscar-palkinnon vuonna 2016.
Joulukuussa 2022 Alidoosti pidätettiin kotimaassaan, kun hän oli arvostellut kuolemantuomioiden käyttöä maan laajojen mielenosoitusten tukahduttamisessa. Hänet vapautettiin tammikuussa 2023, kun hänen perheensä oli maksanut noin miljardin rialin eli suunnilleen 24 000 euron takuut. Alidoostin vapauttamista vaatineen aressin oli allekirjoittanut noin kuusisataa näyttelijää ja elokuvantekijää ympäri maailmaa.
Urpo Jokinen

Urpo Oskari Jokinen (6. helmikuuta 1920 Hollola – 21. lokakuuta 2007 Pori) oli suomalainen musiikkipedagogi, musiikkikirjailija sekä -toimittaja, kuoronjohtaja ja säveltäjä.
Jokinen ansioitui Suomen koulutusjärjestelmässä musiikkilukioiden toiminnan kehittäjänä. Hän toimi Helsingin koulujen musiikinohjaajana vuosina 1962–1979 ja Uudenmaan läänin lääninkouluttajana 1972–1983. Hän oli Suomen musiikinopettajain liiton toiminnanjohtaja vuosina 1970–1976. Jokinen julkaisi ja oli muiden kanssa mukana toimittamassa laulu- ja musiikkikirjoja, joihin kuuluivat "Musiikki" (III–IV, VII–VIII) ja "Kansanmusiikki" (I–II). Hän oli "Rondo"-lehden päätoimittajan tehtävissä vuosina 1974–1976. Jokinen sävelsi vokaalimusiikin teoksia. 
Jokinen oli talvisodan aikana kotirintamalla suojeluskunnan vartiotehtävissä. Jatkosodassa hän oli mukana partioretkissä Kiestingin suunnalla ja toimi sittemmin tulenjohtajana sekä huoltopäällikkönä. Jokisella oli musiikkineuvoksen arvonimi (1989).
Niilo Heimola

Niilo Kalervo Heimola (6. lokakuuta 1911 Vaahtola, Johannes – 3. heinäkuuta 1965 Kotka) oli suomalainen urkuri, kanttori ja kuoronjohtaja.
Heimola sai Helsingin konservatoriosta diplomin vuonna 1935. Hän työskenteli kanttori-urkurina vuodesta 1941. Hän toimi lisäksi musiikkiopiston johtajana ja orkesterinjohtajana Kotkassa. Heimola loi uran kuoronjohtajana Kotkan Laulumiehissä ja johti lisäksi esimerkiksi Janakkalan kirkkokuoroa. Heimola konsertoi urkurina eri puolilla Suomea. Hän sai director musiceksen arvonimen. Myös hänen veljensä Heimo Heimola oli muusikko.
Heimolan vanhemmat olivat Kauhavalla syntynyt ja Johannekseen Merijärveltä muuttanut lukkari ja kanttori (dir. cantus) Gabriel Heimola (ent. Frändilä) (1874–1947) ja Anna Sihvonen.
Niilo Heimola kuoli auto-onnettomuudessa vuonna 1965.
Ted White (kirjailija)

Ted White (s. 4. helmikuuta 1938 Washington (DC)) koko nimeltään Theodore Edwin White, on yhdysvaltalainen kirjailija, toimittaja ja musiikkikriitikko. White kirjoittaa lähinnä tieteiskirjallisuutta. White on toiminut useiden lehtien toimittajana, tunnetuin niistä on "Amazing Stories".
Kajeputöljy

Kajeputöljy on eräiden Kaakkois-Aasiassa ja Koillis-Australiassa kasvavien "Melaleuca"-lajien lehdistä tislattu kamferin- ja rosmariininhajuinen öljy, jota on käytetty siellä lääkkeenä iho-ongelmissa ja ysköksien irrottamisessa.
Kajeputöljyä on tutkittu furunkuloosin hoidossa.
Risto Räppääjä ja villi kone (elokuva)

Risto Räppääjä ja villi kone on vuonna 2023 ensi-iltansa saanut suomalainen lastenelokuva, jonka on ohjannut Maria Sid. Elokuva perustuu Sinikka Nopolan ja Tiina Nopolan samannimiseen kirjaan.
Elokuvassa Risto Räppääjä on tylsistynyt, koska hänen paras ystävänsä Nelli Nuudelipää on kiinnostunut vain nuoresta poplaulaja Ville Pyrystä. Kaikki muuttuu, kun alakerran naapuri Lennart Lindberg lainaa Ristolle vanhaa videopeliään.
Elokuvaa kuvattiin kesällä 2022 Helsingissä ja Vantaalla. 
Elokuvasta tuli vuoden 2023 toiseksi katsotuin kotimainen elokuva. Elokuva sai suomalaisissa elokuvateattereissa kaikkiaan 206 284 katsojaa.
Elokuvan tuottajina ovat Rimbo Salomaa, Markus Selin sekä Jukka Helle. Elokuva on Solar Filmsin ja Ricky Rapperin yhteistuotantoa. Elokuvan levittäjänä toimii Nordisk Film.
Kyle Walker-Peters

Kyle Leonardus Walker-Peters (s. 13. huhtikuuta 1997 Lontoo, Englanti) on englantilainen jalkapalloilija. Walker-Petersin edustama seura on Englannin Valioliigassa pelaava West Ham United. Hänen sopimuksensa West Hamin kanssa ulottuu kesäkuun loppuun 2028 saakka. Hänen pelipaikkansa on oikea laitapuolustaja. 
Walker-Peters on edustanut Valioliigassa myös Tottenham Hotspuria, jossa hän pelasi 12 liigaottelua kausilla 2017–2020. Mestarien liigassa hän pelasi kolme ottelua. Southamptonissa Walker-Peters pelasi vuosina 2020–2025 kaikkiaan 136 Valioliigan ottelua ja teki kaksi maalia. Englannin mestaruussarjassa hän pelasi 43 ottelua, joissa teki kolme maalia.
Walker-Peters pelasi Englannin kaikki neljä ottelua alle 19-vuotiaiden EM-kilpailuissa 2016. Hän pelasi viisi ottelua Englannin voittaessa alle 20-vuotiaiden maailmanmestaruuden 2017. Hän on pelannut kaksi A-maaottelua Englannin A-maajoukkueessa ilman tehtyjä maaleja. Kaikki uran tilastot päivitetty 21. elokuuta 2025.
Gösta Cavonius

Gösta Edvin Cavonius (14. huhtikuuta 1905 Tuusula – 11. syyskuuta 1995 Helsinki) oli suomalainen filosofian tohtori, professori ja kouluneuvos.
Gösta Cavoniuksen vanhemmat olivat kansakoulunopettaja Adam Edvin Cavonius ja Ester Maria Lund. Cavonius valmistui kansakoulunopettajaksi 1926 ruotsinkielisestä Uudenkaarlepyyn opettajaseminaarista. Hän suoritti sitten ylioppilastutkinnon 1929 ja valmistui filosofian kandidaatiksi ja maisteriksi 1934, filosofian lisensiaatiksi 1943 ja filosofian tohtoriksi 1944.
Cavonius toimi kansakoulunopettajana Helsingissä 1926–1944. Hän oli sitten Helsingin ruotsinkielisten kansakoulujen tarkastajana 1944–1948 ja vuonna 1948 hänestä tuli kouluhallituksen kouluneuvos. Cavonius oli kouluhallituksen ruotsinkielisen osaston johtajana 1952–1969. Hän oli kasvatustieteen dosenttina Helsingin yliopistossa 1955–1972 ja Åbo Akademissa 1949–1973.
Cavonius oli Svenska folkskolans vänner-yhdistyksen puheenjohtajana ja hän perusti 1949 Svenska skolhistoriska föreningen-yhdistyksen. Cavonius sai professorin arvonimen vuonna 1966 ja hänestä tuli Åbo Akademin kasvatustieteen kunniatohtori 1988.
Gösta Cavonius oli naimisissa vuodesta 1931 Julia Margit Eleonora Stadiuksen (k. 1964) kanssa ja vuodesta 1965 kansakoulunopettaja Brita Sofia Strömsténin kanssa. Kirjailija Märta Tikkanen on hänen tyttärensä ensimmäisestä avioliitosta.
Bisabololi

Bisabololi (C15H26O) on terpenoideihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Bisabololia voidaan käyttää hajusteissa ja kosmetiikassa.
Ominaisuudet, valmistus ja käyttö.
Huoneenlämpötilassa bisabololi on väritöntä nestettä. Yhdisteellä on heikko kukkaismainen tuoksu. Bisabololi on kiraalinen yhdiste ja sillä on neljä enantiomeeriä. Enantiomeereistä α-(−)-bisabololia eli levomenolia esiintyy muun muassa kamomillasauniossa ja "Vanillosmopsis erythropappa" -kasvissa, α-(+)-bisabololia palsamipoppelissa, epi-α-(−)-bisabololia "Myoporum crassifolium" -kasvissa ja epi-α-(+)-bisabololia "Stevia stenophylla" -kasvissa. Bisabololilla on tulehduksia estäviä ja antibakteerisia ominaisuuksia.
Bisabololia eristetään kasveista tai valmistetaan kemiallisesti isomeroimalla farnesolia tai nerolidolia fosfovolframihapon katalysoimana.
Bisabololia käytetään fiksatiivina hajusteissa ja tulehduksia estävänä aineena kosmetiikassa.
Jäälohikäärme

Jäälohikäärme () on yhdysvaltalaiskirjailija George R. R. Martinin kirjoittama lastenromaani. Kertomus julkaistiin ensimmäistä kertaa vuonna 1980 Ace Booksin antologiassa "Dragons of Light", jolloin sen kuvitti Alicia Austin. Erillisenä kirjana se julkaistiin vuonna 2006 Yvonne Gilbertin kuvittamana. Myöhemmin teosta on kuvittanut myös Luis Royo. Kirjava julkaisi Satu Hlinovskyn suomentaman ja Royon kuvittaman teoksen vuonna 2016.
"Jäälohikäärme" kertoo nuoresta Adara-tytöstä, joka kesyttää hurjan jäälohikäärmeen. Kun kaksikon koti uhkaa jäädä sodan jalkoihin, vain he voivat estää täystuhon. Lohikäärmeistä huolimatta teos ei sijoitu samaan maailmaan kuin Martinin tunnettu kirjasarja "Tulen ja jään laulu", vaan on täysin oma tarinansa.
Warner Bros. Animation työstää teokseen perustuvaa animaatioelokuvaa. Elokuvan käsikirjoittaa David Anthony Durham.
Francisco de Almeida

Francisco de Almeida (n. 1450 Lissabon, Portugalin kuningaskunta – 1. maaliskuuta 1510 Pöytälahti, Hyväntoivonniemi) oli portugalilainen sotilas, tutkimusmatkailija ja Portugalin Intian ensimmäinen varakuningas.
Elämä ja ura.
Almeida oli toisen Abrantesin kreivin seitsemäs poika ja kuului siten yhteen Portugalin merkittävimmistä suvuista. Nuoruudessaan hän osallistui Espanjan Ferdinandin johdolla sotiin maureja vastaan ja Granadan valloitukseen (1485–1492). Portugalin kuningas Emanuel I nimitti hänet vuonna 1505 vastavalloitetun Intian ensimmäiseksi varakuninkaaksi. Hän purjehti Lissabonista voimakkaan laivaston komennossa, kiersi Hyväntoivonniemen, purjehti Afrikan itärannikkoa pitki ja saapui heinäkuussa Kilwaan (nykyisen Tansanian alueella), joka antautui lähes ilman taistelua. Mombasa teki paljon voimakkaampaa vastarintaa, mutta kaupunki vallattiin ja Almeida kaappasi sen aarteet. Muissa paikoissa matkan varrella, kuten Goan lähellä sijaitsevalla Anjediva-saarella ja Kannurissa, hän rakensi linnoituksia ja ryhtyi toimenpiteisiin portugalilaisten ylivallan turvaamiseksi. Useiden voittojen kautta Almeida turvasi Portugalin vallan Malabarrannikolla ja Ceylonin saarella. Hän asettui asumaan Cochiniin, jonne Afonso de Albuquerque oli rakentanut portugalilaisen linnoituksen vuonna 1503. 
Almeidan lyhyen hallinnon tärkeimmät tapahtumat olivat kauppasopimuksen tekeminen Malakan (nykyinen Melaka, Malesia) kanssa ja hänen luutnanttinaan toimineen poikansa Lourenço de Almeidan tekemät löytöretket. Almeidan tarkoituksena oli saada Intian kauppa, joka tähän asti oli ollut venetsialaisten hallussa, portugalilaisten käsiin. Lorenzo oli luultavasti ensimmäinen portugalilainen, joka vieraili Ceylonissa, jonne hän perusti asutuksen, ja hänen laivastonsa komentaja kapteeni Fernão Soares näyttää olleen ensimmäinen eurooppalainen, joka näki Madagaskarin. Suojellakseen kauppaansa venetsialaiset yllyttivät Egyptin sulttaania lähettämään laivaston Intiaan. Se voittikin Lourençon johtaman Portugalin laivaston Chaulissa vuonna 1508. Almeida valmistautui kostamaan poikansa kuoleman. Hän purjehti pitkin rannikkoa, ryösti ja poltti useita satamia, muun muassa Goan ja Chaulin, ja lopulta hän kohtasi egyptiläisten ja arabien yhdistetyn laivaston Diun edustalla helmikuussa 1509 ja tuhosi sen täysin. 
Kun Afonso de Albuquerque saapui Cochiniin tullakseen hänen tilalleen, Almeida epäili tämän toimeksiannon laillisuutta ja vangitsi hänet. Marraskuussa 1509 hän joutui kuitenkin tunnustamaan Albuquerquen vallan ja lähti joulukuun 1. päivänä kolmen aluksen saattueessa kohti Eurooppaa, mutta kaatui vedenhakumatkalla Etelä-Afrikassa taistellessaan khoita vastaan.
98 Degrees

98 Degrees (tyylitelty 98°) on yhdysvaltalainen pop- ja R&amp;B-lauluyhtye, joka koostuu neljästä vokalisista: ryhmän perustaja Jeff Timmons, veljekset Nick Lachey ja Drew Lachey sekä Justin Jeffre. Timmons perusti ryhmän Los Angelesissa, Kaliforniassa, mutta kaikki sen jäsenet ovat kotoisin Ohiosta. Yhtye on myynyt yli 10 miljoonaa levyä maailmanlaajuisesti ja kahdeksan singleä on ollut listaykkösenä Yhdysvalloissa.
Heimo Langinvainio

Heimo Langinvainio (vuoteen 1969 "Vainio", s. 4. elokuuta 1944 Helsinki) on suomalainen lääketieteen tohtori, joka on erikoistunut työhyvinvoinnin ja stressin tutkimiseen. Hänet tunnetaan myös työelämävalmentajana ja televisioesiintyjänä.
Heimo Langinvainio on syntynyt ja kirjoittanut ylioppilaaksi Helsingissä. Hänen isänsä oli kuvataiteilija ja sarjakuvapiirtäjä Ilmari Vainio ja isoisä kasvitieteilijä Edvard Wainio. Langinvainio opiskeli lääketiedettä Wienin yliopistossa muun muassa logoterapian kehittäjän Viktor Franklin johdolla sekä Navarran yliopistossa Espanjassa, josta hän valmistui lääkäriksi. Hän väitteli vuonna 1984 Helsingin yliopiston lääketieteellisessä tiedekunnassa tohtoriksi koulunsa aloittavien lasten psykososiaalisesta kehityksestä.
Langinvainio perusti 1980-luvun puolivälissä Helsingin Diakonissalaitoksen stressiklinikan ja toimi sen ylilääkärinä. Hän on toiminut assistenttina ja tutkijana Helsingin yliopiston kansanterveystieteen laitoksella sekä terveyskeskus- ja yksityislääkärinä. 1990-luvun alussa hän oli puheenjohtajana varusmieskoulutusta kehittäneessä työryhmässä.
Vuosina 2007–2013 Heimo Langinvainio esiintyi asiantuntijana ja valmentajana Yle TV1 -kanavan elämänlaatua pohtivassa sarjaohjelmassa "Elämä pelissä", jonka taustalla olivat myös Terveyden ja hyvinvoinnin laitos (THL) ja lääkäriseura Duodecim. 1990-luvun taitteessa hän oli mukana TV1:n keskustelusarjassa "Yli rajojen".
Langinvainion isänäiti oli ranskalainen, minkä perua hänkin on uskonnoltaan katolinen. Hän on yhdistänyt työhönsä myös hengellisiä oppeja, kuten sielun käsitettä.
Tunneli (vuoden 1960 elokuva)

Tunneli () on vuonna 1960 ensi-iltansa saanut ranskalainen rikoselokuva, jonka on ohjannut Jacques Becker. Se perustuu José Giovannin vuoden 1957 romaaniin "Le Trou". Elokuva perustuu tositapahtumiin ja kertoo viidestä vangista, jotka yrittivät paeta Pariisissa sijaitsevasta vankilasta vuonna 1947.
Becker, joka menehtyi vain viikkoja elokuvan kuvausten päättymisen jälkeen, valitsi elokuvan päärooleihin enimmäkseen kokemattomia näyttelijöitä. Yksi heistä oli Jean Keraudy, joka oli mukana vuoden 1947 vankilapakoyrityksessä ja esiintyy myös itsenään elokuvan alussa.
"Tunneli" esitettiin Cannesin elokuvajuhlilla vuonna 1960. Suomen-ensi-iltansa se sai 29. syyskuuta 1961.
Polta nämä kirjeet

Polta nämä kirjeet () on vuonna 2022 ensi-iltansa saanut ruotsalainen draamaelokuva, jonka on ohjannut Björn Runge. Sen on käsikirjoittanut Veronica Zacco Alex Schulmanin kirjoittaman romaanin "Bränn alla mina brev" pohjalta. Kirja on julkaistu suomeksi vuonna 2020 samalla nimellä kun elokuva, Jaana Nikulan kääntämänä. Kirja ja elokuva perustuvat kirjailijan isovanhempien nuoruudessa sattuneisiin tapahtumiin, joiden johdosta aiheutuu yli sukupolvien ulottuvaa pelkoa ja vihaa.
Juoni.
Elokuvan tarina etenee kolmessa aikatasossa: 1930-luvulla, 1980-luvun lopulla ja nykyajassa, ja alkaa vuodesta 1932 kun Alex Schulman isovahemmat ovat kesällä Sigtuna-säätiön kirjailijoiden residenssissä Mälarenin rannalla. Hänen isoäitinsä Karin Stolpe (Asta Kamma August), joka oli kääntäjä ja kirjailija, rakastuu kirjailija Olof Lagercrantziin (Gustav Lindh), ja hänen isoisänsä kirjailija Sven Stolpe (Bill Skarsgård) saa tietää suhteesta, mikä vaikuttaa heidän loppuelämänsä ajan heidän avioliittoonsa, sekä seuraavien sukupolvien elämään.
Ammattinimike

Ammattinimike on työntekijän ammattitehtävää kuvaava titteli, jonka perusteella hänet sijoitetaan työehtosopimuksen palkkataulukkoon ja jonka perusteella häneen kohdistuu tietyt työnantajaa sitovat työehtosopimuksen määräykset. Ammattinimike määräytyy todellisen työtehtävän mukaan, ei sopimuksen tai direktio-oikeuden perusteella. Ammattinimikkeen määrääminen väärin perustein rikkoo työehtosopimusta vastaan. 
Kaupan alan ammattinimikkeet.
Vuonna 2008 kaupan alan työehtosopimukseen tehtiin uudistus, jossa kaupan alan yleiset ja perinteiset tehtävät sijoitettiin ryhmiin, jotka nimettiin ammattinimikkeiksi. Ammattinimikkeillä on palkkataulukot.
Perinteisten ja yleisten kaupan alan tehtävien ulkopuolelle jäävät tehtävät, jotka ovat ominaisia, yleisiä ja perinteisiä muille aloille, mutta joita kaupan alan yritys jostain syystä tarvitsee palvelukseensa. Näille on yhteisnimenä Vieraan Alan Tehtävät, eikä niille ole palkkataulukkoa. Esimerkkitehtävinä liitot ohjeistivat 1.5.2008 kokin, konsulentin, trukinhoitajan, laborantin, sähkömiehen, parkkipaikanhoitajan sekä vartiotehtävät. Ne tulee sijoittaa työtehtäviä keskenään vertaavaan nelitasoiseen Vaativuustasojen yleiskuvaus-taulukkoon. Ammattinimikkeet ovat vertailun tukena taulukon verrokkisarkkeessa. 
Samapalkkaisuusperiaate määrää vaativammasta tehtävästä suuremman palkan. Mikäli tehtävä arvioidaan vaativammaksi kuin taulukon 4. ryhmä, se sijoittuu ammattinimikkeiden yläpuolelle. Työtehtävä ei kuulu työntekijäryhmään, eikä sitä voi sellaisena käsitellä. Työtehtävä on sijoitettava työntekijätehtävien yläpuolelle. A-D ryhmien yläpuolella palkka määräytyy sopimuksen mukaan ja on näin ollen suurempi kuin samassa työpaikassa työskentelevän vaativimman ammattinimikkeen omaavan työntekijän palkka. 
Koska kaupan alalla ei ole yleissitovaa työehtosopimusta, joka nimeäisi toimihenkilötasot ja ylemmät toimihenkilöt, on käytettävä yleistä käytäntöä, joka on seuraavana pakollisena noudatettavien listalla, ennen työnantajan direktio-oikeutta. Kaupan alalla yleinen käytäntö, EK:n ja tilastokeskuksen palkkakyselyjen mukaan, ammattinimikkeiden yläpuolelle sijoittuvissa tehtävissä on käyttää toimihenkilö-tasoa. Toimihenkilötasot ovat asiantuntija-, esimies- ja johtotehtävät sekä ylemmät toimihenkilöt.
Vähittäiskaupan, varaston ja kuljetuksen esimiehille on omat yleissitovat työehtosopimuksensa. Tämä vahvistaa toimihenkilötasojen käyttöedellytystä.
Kaupan alalla toimii myös tarkastuslaitos-toimialan tehtävää suorittavia kuljetettavien painelaitteiden ja niiden kaltaisten painelaitteiden määräaikaistarkastuksia tekeviä tarkastajia. He ovat myös vieraan alan tehtävässä.
Vaikka vieraan alan työtehtävä, esimerkiksi trukinhoitaja, sähkömies, tai tarkastaja, olisi työnantajan puolelta sijoitettu kaupan alan ammattinimikkeen asentajan tai huoltomiehen kanssa samalle osastolle, heidän palkkaustansa koskee kaupan työehtosopimuksen 4. luku Palkka ja sen palkanmuodostusperiaatteet. Kaupan alan asentajia ja huoltomiehiä se ei koske. Myöskään tarkastustoiminnan vastuuhenkilö ei voi olla sama kuin huoltotoiminnan.
Westberg

Westberg on muun muassa seuraavien henkilöiden sukunimi:
Pekka Haapasalo

Jaakko Pekka Haapasalo (25. maaliskuuta 1939 Heinola – 29. syyskuuta 2022 Helsinki) oli suomalainen kapellimestari.
Haapasalo alkoi harjoitella pianonsoittoa neljän vuoden iässä. Vuonna 1962 hän aloitti Sibelius-Akatemiassa pianon-, viulun- ja alttoviulunsoiton, orkesterinjohdon sekä sävellyksen opiskelun. Hänen opettajiensa joukossa olivat Tapani Valsta (pianonsoitto), Erik Cronvall, Joonas Kokkonen, Einar Englund, Ulf Söderblom ja Einojuhani Rautavaara. Haapasalo suoritti diplominsa kapellimestarina vuonna 1967 ja täydensi opintojaan tämän jälkeen vuoteen 1970 Amsterdamin konservatoriossa sekä Rooman Accademia Nazionale di Santa Ceciliassa. Hän johti kapellimestarina esityksiä Suomen Kansallisoopperassa ja -baletissa vuosina 1968–1973 ja vuonna 1982. Hän työskenteli Kansallisoopperassa myös harjoituspianistina ja kuoromestarina.
Vuonna 1974 Haapasalo sai nimityksen Joensuun orkesterin (sittemmin Joensuun kaupunginorkesteri) kapellimestariksi. Hän oli avainasemassa sen kunnallistamisessa vuonna 1978. Haapasalo teki vierailuja myös monien muiden orkesterien kapellimestarina Suomessa ja kansainvälisesti. Hänellä oli laaja eri aikakausien ohjelmisto, mutta läheisintä orkesteriohjelmistoa hänelle edustivat Ludwig van Beethovenin ja Claude Debussyn teokset. Haapasalo tunsi kiinnostusta myös oopperaa kohtaan. Hän johti Joensuun kaupunginorkesterin kapellimestarina muun muassa Einojuhani Rautavaaran oopperan "Thomas" kantaesityksen vuonna 1985 ja toimi kapellimestarina myös sen levytyksellä. Haapasalo oli myös Joensuun kaupunginorkesterin ensimmäinen taiteellinen johtaja. Tässä asemassa hänen seuraajakseen valittiin vuonna 1989 Juozas Domarkas. Haapasalo jatkoi kuitenkin toimintaa orkesterin vierailevana kapellimestarina 1990-luvun puoleenväliin. Vuonna 1996 Haapasalo sai nimityksen Hämeen läänin läänintaiteilijaksi. Tässä yhteydessä hän muutti Tampereelle.
Haapasalo muutti vuosituhannen vaihteessa Helsinkiin, jossa jatkoi työskentelyä kapellimestarina. Sen ohella hän teki opetustöitä ja sävelsi. Saatuaan valtion myöntämän taiteilijaeläkkeen hän muutti Vuosaaren taiteilijataloon. Vuonna 2015 Haapasalolla todettiin muistisairaus. Hän asui viimeiset vuotensa ryhmäkoti Ruusussa Töölön palvelukeskuksessa. Hän kuoli pitkäaikaiseen sairauteen Helsingissä 83-vuotiaana. Haapasalo oli pianisti Matti Haapasalon veli.
Pieksämäen yhteiskoulu

Pieksämäen yhteiskoulu oli Pieksämäellä vuosina 1909–1951 toiminut yksityinen oppikoulu. Koulun omisti 1909–1922 Pieksämäen yhteiskoulun kannatusyhdistys ja 1922–1951 Pieksämäen yhteiskoulu Oy.
Koulu perustettiin 1909 aluksi viisiluokkaisena ja se toimi kaup­pi­as W.A. Winb­la­dil­ta vuokratuissa tiloissa ensimmäiset 14 vuotta. Oma kaksikerroksinen puinen koulutalo valmistui Keskuskatu 45:een 1923 ja sitä laajennettiin 1928. Koulu laajennettiin 8-luokkaiseksi 1926. Koulu sai oikeuden antaa keskikoulutodistuksia 1921 ja ylioppilastutkinto-oikeuden koulu sai 1928.
Pieksämäen yhteiskoulu otettiin valtion haltuun 1951. Sen toimintaa jatkoi vuoteen 1974 saakka "Pieksämäen yhteislyseo". Peruskoulujärjestelmään siirtymisen jälkeen yhteislyseon seuraajina olivat peruskoulun yläaste ja Pieksämäen yhteislukio. Uusi koulutalo valmistui 1958 ja sitä laajennettiin vuonna 1970. Vanha vuonna 1923 rakennettu koulutalo purettiin 1970.
Hirvikosken koulu

Hirvikosken koulu on Pyhtäällä sijaitseva koulu, jossa toimii luokat 1–6. Koulu perustettiin vuonna 1898, ja se on yksi Suomen vanhimmista kouluista. Vuonna 2021 koulussa oli noin 30 oppilasta. Koulu on viime vuosina kärsinyt oppilasvajeesta, jonka on arvioitu johtavan lähivuosina koulun lopettamiseen. Jos koulu alittaa tietyn oppilasmäärän, Pyhtään kunta aikoo sulkea sen.
Koulussa on kaksi luokkaa: alaluokka (0.lk–2.lk) ja yläluokka (3.lk–6.lk). Koulussa on yksi puutyöluokka ja viereisessä rakennelmassa tekstiilityön luokka. Koulu oli yksi Suomen ensimmäisistä kouluista, joka yhdisti esikoulun samaan rakennukseen.
Air Peace

Air Peace on yksityinen nigerialainen lentoyhtiö, jonka perusti Allen Onyema vuonna 2013. Air Peace on Nigerian ja Länsi-Afrikan suurin lentoyhtiö, ja toimii Nigerian kansallisena lentoyhtiönä. Se palvelee useita Afrikan ja Lähi-idän kohteita Nigeriasta. Yhtiötä on syytetty useista turvallisuusrikkomuksista ja onnettomuuksista.
Laivasto.
Laivaston keski-ikä on 19,2 vuotta joulukuussa 2022.
Sytidiini

Sytidiini on solujen RNA:ssa esiintyvä nukleosidi. Tarkemmin ottaen se on sytosiinia vastaava nukleosidi, joka on pyrimidiini. RNA-molekyylit, kuten DNA-molekyylit voivat vaurioitua muun muassa ultraviolettisäteilyn vaikutuksesta. Näitä vaurioita, jotka perustuvat molekyylien hajoamiseen, on tutkittu etenkin substituenttiosien ja funktionaalisten ryhmien osalta. Sytidiinimolekyylien osalta näitä tutkimuksia on tehty kuten uridiinin suhteen, massaspektroskooppisin menetelmin.
Sytidiinin kemiallinen kaava on C9H13N3O5, moolimassa 243,22 g/mol, sulamispiste 230,5 °C ja CAS-numero 65-46-3.
Viinilehti

Viinilehti on suomalainen viinialan julkaisu ja alan järjestöjen äänitorvi. Se ilmestyy painettuna, ja verkossa sillä on vapaasti luettava sivu. Lehti ilmestyy kuusi kertaa vuodessa. Lehden päätoimittaja on Iina Thieulon.
Lehti järjestää Viinilehden viinikoulun, jossa maistellaan viinejä ja pohditaan eri viinien käyttötarkoituksia.